gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru sv gl gl da es en tt es es hy gl vi da gl gl ru gl it kn es es sv es it hy gl fr tt es eo da es en da gl en ml es en tt es en pa es es sv es eo da es gl gl en gl gl en es vi gl it es it en fr eo en eo gl es en es eo gl gl gl gl gl gl en es en es en gl gl gl en es en gl gl gl gl gl gl gl gl gl gl gl gl gl gl gl gl gl gl gl gl gl gl gl es gl en gl sv gl fr gl de gl de gl gl it gl en gl en gl en gl en gl en gl en gl zh gl en gl en gl en gl gl en gl en gl en gl gl gl ca gl gl gl gl
Augusto Pérez-Alberti: "É lamentable que a Xunta non fixera nada dez despois da declaración dos Penedos de Traba e Pasarela como Paisaxe Protexida" - Laxe - Que pasa na costa
Laxe Vimianzo Cultura Costa da Morte Entrevistas traba
Augusto Pérez Alberti foi o creador do informe que provocou a catalogación dos Penedos como Paisaxe Protexida Mañá pola tarde, o museo do Mar de Laxe acolle unha mesa redonda na que baixo o título “Un impulso ó plan de conservación dos Penedos de Pasarela e Traba” varios expertos con distintos puntos de vista marcarán o plan de traballo para lembrarlle á Xunta de Galicia que cumpra os compromisos que adquiriu no ano 2009 coa declaración oficial de "Paisaxe Protexida". Entre eles estarán o alcalde do concello de Laxe, José Manuel Mouzo; o concelleiro de Turismo de Laxe, Xosé Manuel Pose; o alcalde de Vimianzo, Manuel Antelo Pazos; o escritor e historiador Xosé María Lema; o xornalista Juan Ventura Lado, e tamén o catedrático Augusto Pérez Alberti, redactor do informe que impulsou a declación oficial de Paisaxe Protexida. Catedrático de Xeografía Física da Universidade de Santiago de Compostela desde 1999, Augusto Pérez Alberti é un bo coñecedor dos Penedos de Traba e Pasarela. Falamos con el.
QPC: Que fai"única" a paisaxe dos Penedos de Traba e Pasarela?
A variedade e singularidades das súas xeoformas. A riqueza de Penedos con formas de persoas, animais, figuras xeométricas,...
QPC: Existen outros macizos similares a este?
A nivel de Galicia existen diferentes macizos graníticos tales como a Pena Corneira en Ourense, O Pindo, O Faro de Budiño en Pontevedra,.. pero ningún contén a variedade de xeoformas que se poden atopar nos Penedos de Pasarela e Traba.
QPC: Que foi o que o levou a redactar o informe que serviu de base para que a Xunta de Galicia declarase no 2009 esta zona baixo a figura de "Paisaxe Protexida"? ¿Ten algunha vinculación especial con Laxe ou Vimianzo?
Non, non estou vencellado á comarca. Téñoa visitada moitas veces pero a miña relación é só profesional. Levo traballando moitos anos en xeomorfoloxía. Por iso, van xa uns 10 anos (non me lembro exactamente) durante o goberno bipartito, encargouseme a redacción por parte da dirección xeral de Conservación da Natureza dun informe para a solicitar a declaración de Monumento Natural ao Macizo de Pena Corneira. Posteriormente solicitáronme que fixera outro para solicitar a declaración de Paisaxe Protexida aos Penedos de Pasarela e Traba. No ano 2009 a Xunta de Galicia declarou os Penedos de Traba e Pasarela baixo a figura de "Paisaxe Protexida"
QPC: Cal é a finalidade dunha área protexida?
Como o seu nome indica, acadar a súa conservación. Concretamente, segundo a di a propia Xunta na sua web: "As paisaxes protexidas son espacios que, polos seus valores singulares, estéticos e culturais ou ben pola relación harmoniosa entre o home e o medio natural, sexan merecedores dunha protección especial". O réxime de protección das paisaxes protexidas estará dirixido expresamente á conservación das relacións e dos procesos, tanto naturais coma socioeconómicos, que contribuíron á súa formación e fan posible o seu mantemento.
QPC: Que os Penedos de Traba e Pasarela estean baixo a figura de "Paisaxe Protexida" significa que a súa conservación estea 100% garantida?
Na teoría, si. Na práctica dependerá do interese da súa conservación por parte do órgano responsable, ou sexa, a Xunta de Galicia.
QPC: Que lle parece que case dez anos despois desta declaración, non se levara a cabo ningunha outra acción aquí?
Simplemente lamentable. Aínda que non sirva de consuelo, en Pena Corneira pasou o mesmo.
QPC: Que lle parece a unión de sinerxias dos concellos de Vimianzo e Laxe para impulsar o Plan de Conservación dos Penedos de Traba e Pasarela?
Paréceme moi boa idea. É importante que dende o ámbito local se poñan en marcha accións encamiñadas a potenciar os valores dos penedos ao tempo que demandar da administración o cumplimento das promesas feitas cando se declarou Paisaxe Protexida a área. Lémbrome que por parte da administración había un compromiso de erguer un centro de interpretación que nunca se fixo.   Novas relacionadas
2018: Unha mesa redonda analiza o plan de conservación dos Penedos de Traba e Pasarela
2018: Unindo forzas entre Concellos para salvar os Penedos
2016: O SEMESCOM presenta dous calendarios para o 2016 con imaxes dos Penedos de Pasarela e Traba.
2014: Vimianzo esixe o Plan de Conservación dos Penedos de Traba e Pasarela.
Os vídeos da Semescom: Os penedos de Traba e Pasarela.
Lorena Martínez Canosa: Moitas paisaxes, pero só unha protexida.
2009: Os Penedos de Traba e Pasarela son oficialmente Paisaxe Protexida.
Redacción de QPC ([email protected]).
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
María de Dina fai xoias con crebas: “Para min Louro, o mar e a natureza en xeral son inspirasión”
Axenda cultural e verbeneira para a segunda quincena de setembro
A Costa da Morte recibe o outono con moita festa
A Liga da Costa ponse en marcha
Arde un vehículo en Berdoias
Laxe presenta as escolas deportivas para os próximos meses
Piden melloras no transporte público de Laxe
O Concello de Laxe organiza un curso de iniciación á artesanía do coiro
COPYRIGHT 2019 QUE PASA NA COSTA
Aviso Legal y Condiciones de uso